Un bărbat diagnosticat cu COVID-19 s-a aruncat de etajul doi al Institutului "Matei Balș".
Bărbatul are 51 de ani, iar tentativa sa de sinucidere a șocat întreg spitalul. Pacientul cu COVID-19 care s-a aruncat de la geam nu a murit. El a fost transportat la Spitalul Floreasca.
Un bărbat în vârstă de 51 de ani, diagnosticat cu COVID-19, s-a aruncat azi de etajul doi al Institutului "Matei Balș". El este în viață și a fost transferat la Spitalul Floreasca din Capitală."Conducerea INBIMB anunță apariția unui incident regretabil, tradus prin defenestrarea unui pacient, în vârstă de 51 ani, internat cu COVID – 19, dintr-un salon aflat într-una din clădirile Institutului, de la etajul 2 al acesteia. S-a trecut imediat la asistarea pacientului, în vederea asigurării funcțiilor vitale, cu suport maximal, după care a fost transferat la Spitalul Clinic de Urgență București", arată un comunicat al Institutului Matei Balș.Medicii de la Matei Balș spun că sunt devastați emoțional în acest moment și atrag atenția asupra sindroamelor de depresie asociate COVID 19.Au fost anunțate autoritățile și evenimentul a fost înregistrat pe site-ul ANMCS.